Net wit mense is glo rassiste | Netwerk24
Net wit mense is glo rassiste
'n Paar jaar gelede het 'n wit regter gesê korrupsie is deel van swart mense se kultuur en hy is daaroor verguis. Later het pres. Jacob Zuma dit egter bevestig toe hy gesê het korrupsie is 'n Westerse begrip wat nie in Afrika bestaan nie.
Zuma beskuldig wit mense dat hulle swart mense se grond gesteel het, maar dit is nie rassisties om so iets te sê nie. Hy meld egter nie hoeveel swart mense aan die Khoi en San ­betaal het toe hulle uit die noorde ­gekom en hierdie mense se grond oorgeneem het nie.
Hy vergeet ook dat die Zoeloes 'n groot volk geword het deur ander mense se grond op gewelddadige ­wyse oor te neem. Uiteindelik het die Matabeles in Zimbabwe beland, en talle ander mense het tot in die ooste van Zambië en ook na Mosambiek en Tanzanië gevlug. In hierdie proses het ongelooflik baie bloed gevloei, meer as wat 'n mens kan sê van wit mense toe hulle grond oorgeneem het.